ddrg/super_eurlex huggingface dataset:
Informacija o začetku veljavnosti podaljšanja Sporazuma o znanstvenem in tehnološkem sodelovanju med Evropsko skupnostjo in Ukrajino

Podaljšanje Sporazuma o znanstvenem in tehnološkem sodelovanju med Evropsko skupnostjo in Ukrajino, ki je bil podpisan 4. julija 2002 (1) ter podaljšan v letih 2003 (2), 2011 (3), 2015 (4) in 2020 (5), je v skladu s členom 12(a) Sporazuma začelo veljati 17. junija 2020. Podaljšanje Sporazuma za nadaljnjih pet let je v skladu s členom 12(b) Sporazuma začelo učinkovati 8. novembra 2019.

(1) UL L 36, 12.2.2003, str. 31.

(2) UL L 267, 17.10.2003, str. 24.

(3) UL L 79, 25.3.2011, str. 3.

(4) UL L 60, 4.3.2015, str. 37.

(5) UL L 193, 17.6.2020, str. 1.
Obvestilo o začetku veljavnosti Sporazuma o partnerstvu o trajnostnem ribištvu med Evropsko unijo na eni strani ter vlado Grenlandije in vlado Danske na drugi strani ter njegovega protokola o izvajanju

Po podpisu 22. aprila 2021 so se Evropska unija na eni strani ter vlada Grenlandije in vlada Danske na drugi strani 19. novembra 2021 oziroma 18. februarja 2022 medsebojno uradno obvestile, da so zaključile svoje notranje postopke za sklenitev navedenega sporazuma in protokola.

Zato sta Sporazum o partnerstvu o trajnostnem ribištvu in protokol o izvajanju začela veljati 18. februarja 2022 na podlagi člena 20 sporazuma in člena 14 protokola.
Obvestilo v zvezi s podaljšanjem Sporazuma o spodbujanju, zagotavljanju in uporabi satelitskih navigacijskih sistemov Galileo in GPS ter podobnih aplikacij med Evropsko skupnostjo in njenimi državami članicami ter Združenimi državami Amerike

Sporazum o spodbujanju, zagotavljanju in uporabi satelitskih navigacijskih sistemov Galileo in GPS ter podobnih aplikacij med Evropsko skupnostjo in njenimi državami članicami na eni strani ter Združenimi državami Amerike na drugi strani, podpisan 26. junija 2004, je začel veljati 12. decembra 2011 (1) za obdobje desetih let v skladu s členom 20(1) oziroma (5) Sporazuma. Podaljšanje Sporazuma med Evropsko unijo in Združenimi državami Amerike za obdobje nadaljnjih petih let v skladu s členom 20(5) Sporazuma je začelo veljati 20. decembra 2022 in ima učinek od 12. decembra 2021.

(1) UL L 348, 31.12.2011, str. 1.
SL Uradni list Evropske unije L 291/44

SKLEP SKUPNEGA ODBORA EGP

št. 83/2013

z dne 3. maja 2013

o spremembi Priloge IX (Finančne storitve) k Sporazumu EGP

SKUPNI ODBOR EGP JE –

ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,

ob upoštevanju naslednjega:

(1) Delegirano uredbo Komisije (EU) št. 311/2012 z dne 21. decembra 2011 o spremembi Uredbe (ES) št. 809/2004 o izvajanju Direktive 2003/71/ES Evropskega parlamenta in Sveta glede elementov v zvezi s prospekti in oglaševanjem (1) je treba vključiti v Sporazum EGP.

(2) Delegirano uredbo Komisije (EU) št. 486/2012 z dne 30. marca 2012 o spremembi Uredbe (ES) št. 809/2004 v zvezi z obliko in vsebino prospekta, osnovnega prospekta, izvlečka in končnih pogojev v zvezi z obveznostmi razkritja (2) je treba vključiti v Sporazum EGP.

(3) Delegirano uredbo Komisije (EU) št. 862/2012 z dne 4. junija 2012 o spremembi Uredbe (ES) št. 809/2004 v zvezi z informacijami o soglasju glede uporabe prospekta, informacijami o osnovnih indeksih in zahtevo za poročilo, ki ga pripravijo neodvisni računovodje ali revizorji (3), je treba vključiti v Sporazum EGP.

(4) Prilogo IX k Sporazumu EGP bi bilo zato treba ustrezno spremeniti –

SPREJEL NASLEDNJI SKLEP:

Člen 1

V točki 29ba (Uredba Komisije (ES) št. 809/2004) Priloge IX k Sporazumu EGP se dodajo naslednje alinee:

„— 32012 R 0311: Delegirana uredba Komisije (EU) št. 311/2012 z dne 21. decembra 2011 (UL L 103, 13.4.2012, str. 13),

— 32012 R 0486: Delegirana uredba Komisije (EU) št. 486/2012 z dne 30. marca 2012 (UL L 150, 9.6.2012, str. 1),

— 32012 R 0862: Delegirana uredba Komisije (EU) št. 862/2012 z dne 4. junija 2012 (UL L 256, 22.9.2012, str. 4).“

Člen 2

Besedila delegiranih uredb (EU) št. 311/2012, (EU) št. 486/2012 in (EU) št. 862/2012 v islandskem in norveškem jeziku, ki se objavijo v Dopolnilu EGP k Uradnemu listu Evropske unije, so verodostojna.

Člen 3

Ta sklep začne veljati 4. maja 2013 pod pogojem, da so bila predložena vsa uradna obvestila v skladu s členom 103(1) Sporazuma EGP (4).

Člen 4

Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.

V Bruslju, 3. maja 2013 Za Skupni odbor EGP Predsednik Gianluca GRIPPA

(1) UL L 103, 13.4.2012, str. 13.

(2) UL L 150, 9.6.2012, str. 1.

(3) UL L 256, 22.9.2012, str. 4.

(4) Navedena ni nobena ustavna zahteva.
„9c.

32010 R 0995: Uredba (EU) št. 995/2010 Evropskega parlamenta in Sveta z dne 20. oktobra 2010 o določitvi obveznosti gospodarskih subjektov, ki dajejo na trg les in lesne proizvode (UL L 295, 12.11.2010, str. 23). Za namene Sporazuma EGP se določbe Uredbe uporabljajo z naslednjimi prilagoditvami: (a) prvi odstavek člena 3 se ne uporablja za države Efte; (b) v drugem odstavku člena 3 se besedilo ‚Prilogi A, B ali C k Uredbi (ES) št. 338/97‘ v zvezi z državami Efte glasi ‚ustreznih delih zakonodaje o izvajanju Konvencije o mednarodni trgovini z ogroženimi prosto živečimi živalskimi in rastlinskimi vrstami v navedeni državi Efte‘; (c) v členu 8(3), (5) in (6) se besedilo ‚Komisija‘ oziroma ‚Komisijo‘ v zvezi z nadzornimi organizacijami države Efte in brez poseganja v Protokol 1 k Sporazumu EGP glasi ‚Nadzorni organ Efte‘.
SPORAZUM

v obliki izmenjave pisem med Evropsko unijo in Turčijo o spremembi Sporazuma med Evropsko unijo in Republiko Turčijo o sodelovanju Republike Turčije v programu Unije „Obzorje 2020 – okvirni program za raziskave in inovacije (2014–2020)“

A. Pismo Evropske unije

Spoštovani gospod veleposlanik,

zahvaljujem se Vam za dopis z dne 18. decembra 2017, v katerem prosite za spremembo korekcijskega faktorja, ki se uporablja za finančni prispevek Republike Turčije v skladu s Sporazumom med Evropsko unijo in Republiko Turčijo o sodelovanju Turčije v programu Unije „Obzorje 2020 – okvirni program za raziskave in inovacije (2014–2020)“ (v nadaljnjem besedilu: pridružitveni sporazum v okviru programa Obzorje 2020), na raven 0 za proračunsko leto 2020.

Za spremembo korekcijskega faktorja je potrebna sprememba pridružitvenega sporazuma v okviru programa Obzorje 2020, zlasti Priloge II. Člen 7(4) pridružitvenega sporazuma v okviru programa Obzorje 2020 določa, da se Sporazum lahko spremeni samo pisno, s soglasjem obeh pogodbenic.

Zato bi želel predlagati, da se korekcijski faktor, ki se uporablja za finančni prispevek Vaše države na podlagi pridružitvenega sporazuma v okviru programa Obzorje 2020, spremeni, kot je določeno v Prilogi k temu pismu.

Če je ta sprememba za Vas sprejemljiva, predlagam, da to pismo skupaj s prilogo in Vaš odgovor sestavljata pisni dogovor o spremembi pridružitvenega sporazuma v okviru programa Obzorje 2020 med Evropsko unijo in Republiko Turčijo v smislu zgoraj navedenega člena 7(4). Ta sprememba se začasno uporablja od datuma prejema Vašega pisma z odgovorom, brez poseganja v druge notranje postopke, ki jih mora izvesti Vaša država, preden izrazi svoje končno soglasje, da jo ta sprememba zavezuje.

S spoštovanjem,

V Bruslju, 7. novembra 2019 Jean-Eric PAQUET

B. Pismo Republike Turčije

Spoštovani g. Paquet,

zahvaljujem se Vam za dopis z dne 7. novembra 2019 o spremembi Sporazuma med Evropsko unijo in Republiko Turčijo o sodelovanju Turčije v programu Unije „Obzorje 2020 – okvirni program za raziskave in inovacije (2014–2020)“, podpisanega 4. junija 2014.

V skladu s členom 7(4) Sporazuma, ki določa, da se lahko „ta sporazum […] spremeni samo pisno, s soglasjem obeh pogodbenic“, bi želel potrditi, da se Turčija strinja s spremembo, določeno v Prilogi k zgoraj omenjenemu pismu.

Potrjujem prejem Vašega pisma in izjavljam, da ta izmenjava pisem sestavlja pisni dogovor o spremembi.

S spoštovanjem,
Sklep Skupnega odbora EGP

št. 34/2002

z dne 19. aprila 2002

o spremembi Priloge II (Tehnični predpisi, standardi, preskušanje in certificiranje) k Sporazumu EGP

SKUPNI ODBOR EGP JE -

ob upoštevanju Sporazuma o Evropskem gospodarskem prostoru, kakor ga spreminja Protokol o prilagoditvi Sporazuma o Evropskem gospodarskem prostoru, v nadaljnjem besedilu "Sporazum", in zlasti člena 98 Sporazuma,

ob upoštevanju naslednjega:

(1) Priloga II k Sporazumu je bila spremenjena s Sklepom št. 3/2002 Skupnega odbora EGP z dne 1. februarja 2002 [1].

(2) Odločbo Komisije 2001/308/ES z dne 31. januarja 2001 o postopku potrjevanja skladnosti gradbenih proizvodov v skladu s členom 20(2) Direktive Sveta 89/106/EGS v zvezi z agregati [2] je treba vključiti v Sporazum.

(3) Odločbo Komisije 2001/596/ES z dne 8. januarja 2001 o spremembi odločb 95/467/ES, 96/578/ES, 96/580/ES, 97/176/ES, 97/462/ES, 97/556/ES, 97/740/ES, 97/808/ES, 98/213/ES, 98/214/ES, 98/279/ES, 98/436/ES, 98/437/ES, 98/599/ES, 98/600/ES, 98/601/ES, 1999/89/ES, 1999/90/ES, 1999/91/ES, 1999/454/ES, 1999/469/ES, 1999/470/ES, 1999/471/ES, 1999/472/ES, 2000/245/ES, 2000/273/ES in 2000/447/ES o postopku potrjevanja skladnosti nekaterih gradbenih proizvodov skladno s členom 20 Direktive Sveta 89/106/EGS [3] je treba vključiti v Sporazum.

(4) Odločbo Komisije 2001/671/ES z dne 21. avgusta 2001 o izvajanju Direktive Sveta 89/106/EGS o razvrstitvi požarne odpornosti z zunanje strani streh in strešnih kritin [4] je treba vključiti v Sporazum -

SKLENIL:

Člen 1

V točki 1 (Direktiva Sveta 89/106/EGS) v poglavju XXI Priloge II k Sporazumu se dodajo naslednje alinee:

"— 32001 D 0308: Odločba Komisije 2001/308/ES z dne 31. januarja 2001 (UL L 107, 18.4.2001, str. 25),

— 32001 D 0596: Odločba Komisije 2001/596/ES z dne 8. januarja 2001 (UL L 209, 2.8.2001, str. 33),

— 32001 D 0671: Odločba Komisije 2001/671/ES z dne 21. avgusta 2001 (UL L 235, 4.9.2001, str. 20)."

Člen 2

Besedila odločb 2001/308/ES, 2001/596/ES in 2001/671/ES v islandskem in norveškem jeziku, objavljena v Dopolnilu EGP Uradnega lista Evropskih skupnosti, so verodostojna.

Člen 3

Ta sklep začne veljati 20. aprila 2002 pod pogojem, da so bila Skupnemu odboru EGP [5] predložena vsa uradna obvestila v skladu s členom 103(1) Sporazuma.

Člen 4

Ta sklep se objavi v sklopu EGP in v Dopolnilu EGP Uradnega lista Evropskih skupnosti.

V Bruslju, 19. aprila 2002

Za Skupni odbor EGP

Predsednik

P. Westerlund

[1] UL L 88, 4.4.2002, str. 5.

[2] UL L 107, 18.4.2001, str. 25.

[3] UL L 209, 2.8.2001, str. 33.

[4] UL L 235, 4.9.2001, str. 20.

[5] Ni sporočila o ustavnih zahtevah.

--------------------------------------------------
Izmenjava Pisem Med Vlado Kanade In Evropsko Skupnostjo Za Atomsko Energijo (Euratom)

Št. 1

Gospod E. Hirsch gospodu S. D. Piercu

Bruselj, 6. oktobra 1959

Gospod predsednik,

čast se imam sklicevati na Sporazum med Vlado Kanade in Evropsko skupnostjo za atomsko energijo (Euratom) z današnjim datumom o sodelovanju pri miroljubni uporabi atomske energije in zlasti člen IX odstavek 1, ki obravnava ponovni izvoz.

Razumemo, da je pogoj za pisno privolitev iz tega člena odvisen od obojestransko zadovoljivega sistema varnostnih ukrepov glede ponovnega izvoza.

Pričakujemo, da se bodo nadzorni sistemi Mednarodne agencije za atomsko energijo in Evropske agencije za jedrsko energijo, ko bodo vzpostavljeni, v tem smislu izkazali za zadovoljive.

Sprejmite, itd.

S. D. Pierce

Veleposlanik

Št. 2

Gospod E. Hirsch gospodu S. D. Piercu

Bruselj, 6. oktobra 1959

Ekscelenca,

čast imam potrditi prejem Vašega pisma z današnjim datumom, ki se glasi:

"Gospod predsednik,

čast se imam sklicevati na Sporazum med Vlado Kanade in Evropsko skupnostjo za atomsko energijo (Euratom) z današnjim datumom o sodelovanju pri miroljubni uporabi atomske energije in zlasti člen IX, odstavek 1, ki obravnava ponovni izvoz.

Razumemo, da je pogoj za pisno privolitev iz tega člena odvisen od obojestransko zadovoljivega sistema varnostnih ukrepov glede ponovnega izvoza.

Pričakujemo, da se bodo nadzorni sistemi Mednarodne agencije za atomsko energijo in Evropske agencije za jedrsko energijo, ko bodo vzpostavljeni, v tem smislu izkazali za zadovoljive.

Sprejmite, itd."

V čast mi je potrditi, da je zgornje tudi razumevanje Komisije Euratom.

Sprejmite, itd.

E. Hirsch

Predsednik

Komisije Euratom

--------------------------------------------------
Sporazum

v obliki izmenjave pisem o začasni uporabi Sporazuma med Evropsko gospodarsko skupnostjo in vlado Republike Senegal o drugi zaporedni spremembi Sporazuma o ribolovu v obalnih vodah Senegala in novega protokola k sporazumu

A. Pismo Vlade Republike Senegal

Spoštovani!

V čast mi je, da Vas v zvezi z osnutkom Sporazuma med Evropsko gospodarsko skupnostjo in vlado Republike Senegal o spremembi Sporazuma o ribolovu v obalnih vodah Senegala, podpisanega dne 15. junija 1979 in spremenjenega dne 21. januarja 1982, obvestim, da je vlada Republike Senegal pripravljena začasno uporabljati navedeni sporazum skupaj s protokolom k sporazumu, od današnjega datuma do začetka veljavnosti v skladu s členom 2 navedenega osnutka sporazuma in člena 5 osnutka protokola, če je Evropska gospodarska skupnost pripravljena storiti enako.

Razume se, da mora biti v tem primeru prvi obrok, ki znaša 50 % nadomestila iz člena 2 osnutka protokola, plačan v roku osmih tednov od današnjega datuma.

Hvaležen vam bom, če boste potrdili, da se Evropska gospodarska skupnost strinja z zgoraj navedeno začasno uporabo.

Sprejmite, spoštovani, izraz mojega globokega spoštovanja.

Za Vlado Republike Senegal

B. Pismo Evropske gospodarske skupnosti

Spoštovani!

V čast mi je bilo prejeti Vaše pismo z današnjim datumom, v katerem je zapisano:

"V čast mi je, da Vas v zvezi z osnutkom Sporazuma med Evropsko gospodarsko skupnostjo in vlado Republike Senegal o spremembi Sporazuma o ribolovu v obalnih vodah Senegala, podpisanega dne 15. junija 1979 in spremenjenega dne 21. januarja 1982, obvestim, da je vlada Republike Senegal pripravljena začasno uporabljati navedeni sporazum skupaj s protokolom k sporazumu, od današnjega datuma do začetka veljavnosti v skladu s členom 2 navedenega osnutka sporazuma in člena 5 osnutka protokola, če je Evropska gospodarska skupnost pripravljena storiti enako.

Razume se, da mora biti v tem primeru prvi obrok, ki znaša 50 % nadomestila iz člena 2 osnutka protokola, plačan v roku osmih tednov od današnjega datuma.

Hvaležen vam bom, če boste potrdili, da se Evropska gospodarska skupnost strinja z zgoraj navedeno začasno uporabo."

V čast mi je, da Vas obvestim, da Skupnost sprejema začasno uporabo sporazuma in njegovega protokola pod pogoji, navedenimi v Vašem pismu.

Sprejmite, spoštovani, izraz mojega globokega spoštovanja.

V imenu Sveta Evropskih skupnosti

--------------------------------------------------
Sporazum

v obliki izmenjave pisem o spremembi Sporazuma med Evropsko gospodarsko skupnostjo in Švicarsko konfederacijo o nekaterih sirih

A. Pismo Skupnosti

Bruselj, …

Spoštovani,

V čast mi je, da v zvezi s posvetovanji med delegacijama Komisije Evropskih skupnosti in Švicarske konfederacije o omejitvah mase za sir sbrinz potrdim, da se Skupnost strinja, da bi bilo treba točko 2 dodatnih opomb k Sporazumu med Evropsko gospodarsko skupnostjo in Švicarsko konfederacijo o nekaterih sirih nadomestiti z naslednjim:

"2. Standardni polnomastni siri so polnomastni siri naslednjih neto mas: ementalec: od 60 do vključno 130 kilogramov; grojer: od 20 do vključno 45 kilogramov; sbrinz: od 20 do vključno 50 kilogramov; appenzell: od 6 do vključno 8 kilogramov."

Hvaležen vam bom, če boste potrdili, da se Vaša vlada strinja z navedenim.

Sprejmite, Gospod, izraz mojega globokega spoštovanja.

V imenu SvetaEvropskih skupnosti

B. Pismo Švice

Bruselj, …

Spoštovani,

V čast mi je bilo prejeti Vaše pismo z današnjim datumom, v katerem je zapisano:

"V čast mi je, da v zvezi s posvetovanji med delegacijama Komisije Evropskih skupnosti in Švicarske konfederacije o omejitvah mase za sir sbrinz potrdim, da se Skupnost strinja, da bi bilo treba točko 2 dodatnih opomb k Sporazumu med Evropsko gospodarsko skupnostjo in Švicarsko konfederacijo o nekaterih sirih nadomestiti z naslednjim:

"2. Standardni polnomastni siri so polnomastni siri naslednjih neto mas: ementalec: od 60 do vključno 130 kilogramov; grojer: od 20 do vključno 45 kilogramov; sbrinz: od 20 do vključno 50 kilogramov; appenzell: od 6 do vključno 8 kilogramov."

Hvaležen vam bom, če boste potrdili, da se vaša vlada strinja z navedenim."

V čast mi je potrditi, da se moja vlada strinja z vsebino Vašega pisma.

Sprejmite, Gospod, izraz mojega globokega spoštovanja.

Za VladoŠvicarske konfederacije

--------------------------------------------------
PRILOGA

SPREMEMBA BASELSKE KONVENCIJE O NADZORU PREHODA NEVARNIH ODPADKOV PREK MEJA IN NJIHOVEGA ODSTRANJEVANJA

Novi odstavek preambule 7bis

Ugotavljajoč, da obstaja velika nevarnost, da prehodi nevarnih odpadkov preko meja, zlasti v države v razvoju, ne pomenijo okolju varnega ravnanja z nevarnimi odpadki, kot se to zahteva v tej konvenciji.

Novi člen 4A

1. Vsaka pogodbenica, navedena v Prilogi VII, prepove vse prehode nevarnih odpadkov preko meja, ki so namenjeni za postopke v skladu s Prilogo IV A, v države, ki niso navedene v Prilogi VII.

2. Vsaka pogodbenica, navedena v Prilogi VII, do 31. decembra 1997 postopoma opusti in od tega datuma dalje prepove v skladu s členom 1(1)(a) Konvencije vse prehode nevarnih odpadkov preko meja, ki so namenjeni za postopke v skladu s Prilogo IV B, v države, ki niso navedene v Prilogi VII. Taki prehodi preko meja niso prepovedani, razen če imajo zadevni odpadki lastnosti nevarnih odpadkov v smislu Konvencije.

Nova Priloga VII

Pogodbenice, ki so države članice OECD, druge države članice OECD, ES in Lihtenštajn.

--------------------------------------------------
Protokol o pristopu

Kneževine Monako h Konvenciji o varstvu Alp

REPUBLIKA AVSTRIJA,

FRANCOSKA REPUBLIKA,

ZVEZNA REPUBLIKA NEMČIJA,

ITALIJANSKA REPUBLIKA,

KNEŽEVINA LIHTENŠTAJN,

REPUBLIKA SLOVENIJA,

ŠVICARSKA KONFEDERACIJA,

EVROPSKA SKUPNOST,

podpisnice Konvencije o varstvu Alp (Alpska konvencija),

na eni strani in

KNEŽEVINA MONAKO

na drugi strani SO SE

GLEDE NA TO, da je Kneževina Monako zaprosila, da postane pogodbenica Alpske konvencije,

V ŽELJI, da zagotovijo varstvo Alp na celotnem alpskem loku,

SPORAZUMELE O TEH DOLOČBAH:

Člen 1

Kneževina Monako postane pogodbenica Konvencije o varstvu Alp, kot je spremenjena s tem protokolom o pristopu.

Člen 2

V preambuli se doda "Kneževina Monako".

Člen 3

Priloga, ki opisuje in predstavlja območje Alp, za katero se uporablja Alpska konvencija, se spremeni, kot sledi:

(a) seznam administrativnih enot alpskega prostora se dopolni, kot sledi:

- Kneževina Monako;

(b) zemljevid v Prilogi k Alpski konvenciji se nadomesti z zemljevidom, ki je dodan temu protokolu o pristopu.

Člen 4

1. Soglasje o zavezanosti k temu protokolu o pristopu se lahko izrazi:

- s podpisom brez ratifikacije, sprejetja ali odobritve. Država, ki uporabi to možnost, ob podpisu obvesti depozitarja, da njen podpis velja kot soglasje o zavezanosti k temu protokolu o pristopu,

- s podpisom s pridržkom ratifikacije, sprejetja ali odobritve. Listine o ratifikaciji, sprejetju ali odobritvi se shranijo pri depozitarju.

2. Ta protokol o pristopu začne veljati tri mesece po datumu, ko so bili izpolnjeni naslednji trije pogoji:

- Alpska konvencija je začela veljati,

- pogodbenice Alpske konvencije so soglašale, da jih zavezuje ta protokol o pristopu,

- Kneževina Monako je soglašala, da jo zavezuje ta protokol o pristopu.

3. Soglasje, da jih zavezuje ta protokol o pristopu, bo za podpisnice, ki še niso pogodbenice Alpske konvencije, začel veljati šele z datumom, ko bo zanje začela veljati Alpska konvencija.

Člen 5

Od dneva podpisa tega protokola o pristopu nihče ne more dati soglasja, da ga zavezuje Alpska konvencija, ne da bi prej ali sočasno soglašal, da ga zavezuje ta protokol o pristopu.

Člen 6

Ta protokol o pristopu se lahko odpove samo skupaj z Alpsko konvencijo.

Člen 7

Depozitar obvesti vse pogodbenice in vse podpisnice o:

- vsakem podpisu, pri čemer navede, ali je to podpis s pridržkom ratifikacije, sprejetja ali odobritve,

- shranitvi vsake listine o ratifikaciji, sprejetju ali odobritvi,

- vsakem datumu začetka veljavnosti v skladu s členom 4,

- vsakem obvestilu o odpovedi in datumu, ko začne veljati.

Da bi to potrdili, so podpisani, pravilno pooblaščeni v ta namen, podpisali ta protokol.

Sestavljeno v Chambéryju 20. decembra 1994, v francoskem, nemškem, italijanskem in slovenskem jeziku, pri čemer so vsa štiri besedila enako verodostojna; v enem samem izvodu, shranjenem v arhivu Republike Avstrije. Depozitar pošlje vsem podpisnicam overjeno kopijo.

--------------------------------------------------

+++++ TIFF +++++

--------------------------------------------------
PRILOGA I

Sporazum

med Evropsko skupnostjo in Republiko Hrvaško o vzajemnih preferencialnih trgovinskih koncesijah za posamezna vina

1. Za uvoz naslednjih proizvodov s poreklom iz Republike Hrvaške v Skupnost veljajo spodnje koncesije:

Tarifna oznaka KN | Poimenovanje | Veljavna carinska dajatev | Količine za leto 2002 (hl) | Letno povečanje (hl) | Posebne določbe |

ex220410 | Kakovostno peneče vino | carine prosto | 30000 | 10000 | |

ex220421 | Vino iz svežega grozdja |

ex220429 | Vino iz svežega grozdja | carine prosto | 15000 | 0 | |

2. Skupnost odobri preferencialno dajatev nič v okviru tarifnih kvot iz točke 1 pod pogojem, da Republika Hrvaška za izvoz teh količin ne plača nobenih izvoznih subvencij.

3. Za uvoz naslednjih proizvodov s poreklom iz Skupnosti v Republiko Hrvaško veljajo spodaj navedene koncesije:

Hrvaška carinska tarifna oznaka | Poimenovanje | Veljavna carinska dajatev | Količine za leto 2002 (hl) | Letno povečanje (hl) | Posebne določbe |

ex220410 | Kakovostno peneče vino | carine prosto | 8000 | 800 | |

ex220421 | Vino iz svežega grozdja | |

4. Republika Hrvaška odobri preferencialno dajatev nič v okviru tarifnih kvot iz točke 3 pod pogojem, da Skupnost za izvoz teh količin ne plača nobenih izvoznih subvencij.

5. Ta sporazum velja za vino:

(a) proizvedeno iz svežega grozdja, v celoti proizvedenega in potrganega na ozemlju zadevne pogodbenice, in

(b) (i) s poreklom v Evropski uniji, proizvedeno v skladu s pravili, ki urejajo enološke postopke in obdelave iz naslova V Uredbe Sveta (ES) št. 1493/1999 z dne 17. maja 1999 o skupni ureditvi trga za vino [4];

(ii) s poreklom iz Republike Hrvaške, proizvedeno v skladu s pravili, ki urejajo enološke postopke in obdelave v skladu s hrvaško zakonodajo. Ta enološka pravila morajo biti usklajena z zakonodajo Skupnosti.

6. Za uvoz vina s koncesijami iz tega sporazuma je treba predložiti potrdilo, ki ga izda vzajemno priznana uradna služba, ki je navedena na skupno sestavljenih seznamih, kot dokazilo, da je zadevno vino v skladu s točko 5(b).

7. Pogodbenici najpozneje v prvem četrtletju leta 2005 proučita možnosti medsebojne odobritve nadaljnjih koncesij ob upoštevanju razvoja trgovine z vinom med pogodbenicama.

8. Pogodbenici zagotovita, da v vzajemno odobrene ugodnosti ne posegata z drugimi ukrepi.

9. Na zahtevo katere koli od pogodbenic se opravijo posvetovanja o katerem koli problemu v zvezi z izvajanjem tega sporazuma.

10. Ta sporazum velja na ozemljih, na katerih se uporablja Pogodba o ustanovitvi Evropske skupnosti, in pod pogoji iz navedene pogodbe ter na ozemlju Republike Hrvaške.

[4] UL L 179, 14.7.1999, str. 1. Uredba, kakor je bila nazadnje spremenjena z Uredbo (ES) št. 2826/2000 (UL L 328, 23.12.2000, str. 2).

--------------------------------------------------